ru ky el cs ru mn ky ky ky myv ky tt ky ky ky ky ky ba ky tt ky ky ky ky ky ky ky ky ky ky ky ky ky ky ky kk ky kk ky ru ru ky ky ky ky ky ky ru ky ky ky ky ky ky ky ky ky ky ky ky ru ky ky ky ky ky ky ky ru tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 18.03.08 - 4-бет: Сєздџ бакканга айт..•
"Татардан катын алсаң, овчарканын кереги жок"
- "Атты жашка сынат, кызды карыга сынат" деген макалды кандай чечмелейсиз?
- Атты сынаш үчүн аны миниш керек, чабыш керек. Ал чабандес жаш болуш керек. Кызды болсо көптү көргөн, адамды сыртынан, баскан- турганынан, көз карашынан биле турган адамга сынатыш керек. Карыган кишилер баарын билип калат да, ошон үчүн кызды карыга сынатыш керек.
- Эстүү аялдын эри бай болобу?
- Эстүү аял сарамжал болот да.
- Бирөөлөр айтат экен: "Мен өтө баймын, анткени менин көкүрөгүм толтура, үйүмдө толтура китеп бар" деп. Анан кыргыз бай дегенде эле дүнүйөнү элестетет да, көкүрөгүңдүн байлыгы менен эч кимдин иши жок. Материалдык жактан алганда, менин мактана турган байлыгым жок. Бизнесим да жок.
- Аялдын күчү көз жаштабы?
- Жок, аялдын күчү акылында.
- "Азаматтын жакшысы бирде мырза, бирде кул" дейт экен, сиз да ошондойсузбу?
- Колдон келсе ошондой болуш керек. Себеби, мырза боло турган да, кул боло турган да жер бар. Кул болгондо кандай? Кулдуктун маанисин туура түшүнүш керек да. Мисалы, акчанын, мансаптын, же болбосо атак-даңктын кулу эмес, өз Мекенине, элине кул болуп берсе - бул жакшы. Бул ошол мааниде айтылган макал. Бирөөнүн эшигине барып кул бол деген эмес.
- "Аялга ит да үрбөйт" дегени эмнеси?
- Себеби, аял жакшылыктын, токчулуктун символундай да. Үйдө ит аялдын колунан тамак жеп жүрсө ага кантип үрмөк эле…
- "Шалаакы аялга - сокур күйөө" деген чынбы?
- Бул чын. Жүдөп-какаган аял болсо, өзүнө окшогон күйөө туш болот да. "Какаганга муштаган" деп коет го. Ошол сыяктуу эле да.
- Сүйүү ичте, өкүнүч сыртта болуш керекпи?
- Жок, мен тескерисинче ойлойм. Сүйүү сыртта, өкүнүч ичте болуш керек го.
- "Аксак бүркүт катуу шаңшыйт" дегенди кандай түшүндүрөсүз?
- "Бош араба катуу калдырайт" дегендин бир түрү. Учуп, жетээр жерине жетип аткан бүркүттөргө караганда анын арманы күчтүү да. Шаңшыганы катуу чыгат.
- "Ашыктык акылдууну акмак, акмакты акылдуу кылып коет" дегенге кошуласызбы?
- Мен ага кошулам, алтургай эр жетип калдым деген кишини бала кылат, бала бойдон жүрөм деген кишини эр жеткизет.
- Сүйүү менен бакыт синонимби?
- Жок, булар синоним эмес. Булар - бирде тууган, бирде кас.
- "Эл мактабаган кыз эрсиз калабы?"
- Бул эски макал го. Илгери эми кичинекей айылда ар кимдин кыймылдаганы, тагдыры калчанып турган. Мисалы, Бишкектин ичинде макталбаган кыз эрсиз калат деп кантип айтабыз? Шаарда бирөө чыгып алып дагы бирөөнү мактабайт да эч качан. Азыр андай болушу мүмкүн эмес. Бул макалда элдин оозуна илинбеген кыздын бактысы тайкыраак болот деген да мааниси бар.
- Тандаганга таз колукту жолугабы?
- Ооба. Таз колукту дегенде мен чачы жок колуктуну элестетпейм. Өтө мыктысын табам деп жүрүп орто дегенден да төмөнүрөөк бирөөгө туш болот деген кеп.
- Алган эри жарашса кара катын ак болобу?
- Ал туура. Аны бөпөлөп, жакшынакай кылып кийиндирип алып жүрсө… Аялдын көркүн кийим чыгарат да.
- Сиз аялыңызды "ак" кыла алдыңызбы?
- Бизде бөпөлөп-сөпөлөп деген жок, бирок ортобузда сый бар.
- "Аялың жок-азабың жок" дегенге кошуласызбы?
- Макалды ким чыгарат өзү. "Күйүттүү катын кошокчу" дегендей да. Аялдын азабын тарткан бирөө чыгарса керек. Райкан Шүкүрбеков деле "Татардан катын алсаң, овчарканын кереги жок" деген сөздү чыгарган.
Жашоо - дайра деген ушул. Ал эч токтобойт экен. Ал сенин ак көз же көк көз экениңе, чоң же кичине экениңе, айай же быкый же болбосо сенин акын Алик же Аскар Акаев экениңе карабай, агымына ала салдырып ага берет экен. Ошол үчүн жашоого үч кайыпты буюруп, анын бири нике кайыптын буйругу менен эзели көрүшпөгөн адамдар жаңы тууган болушат экен. Ал эми ак сөөктөр өз ара көз ымдашып бири-бирине кол сунушса, ого бетер жашоонун көркүнө чыгып жатып калганын көр. Биз буларды жазуу менен кымындай жаман ой издебедик. Эзелтен куда-сөөк болуп ынтымак жаратып келген кыргыздын азыркы көчүн көргүбүз келди.
Президент К.Бакиевдин бир тууган үкөсү Адыл Бакиевдин кызы- УКК экс-төрагасы Т.Айтбаевдин иниси Кубанычбек Айтбаевдин келини.
Ош облусунун губернатору Азим Карашев - ЖК вице-спикери Ч.Баекованын күйөө баласы (сиңдисин алган).
Казакстандын азыркы элчиси Жаныш Рустөнбеков менен экс-элчиси Жумагул Сааданбеков канкуда.
ЖК депутаты Рашид Тагаев- соц.эмгектин баатыры Корчубек Акназаровдун күйөө баласы.
Маркум Насирдин Исановдун кызы- элчи Медет Шеримкуловдун келини.
Маркум Султан Ибраимовдун баласы Кыргызстандын Ирандагы мурдагы элчиси Мукун Асеиновдун кызын алган.
ЖК депутаты Аскар Салымбековдун уулу менен обончу Мукан Рыскулбековдун кызы экөө баш кошушкан.
Маркум Эркинбек Матыев Абсамат Масалиевдин күйөө баласы болгон.
Акын Эсенгул Ибраев менен Билим Карагулов канкуда болушкан.
Экс-депутат Ташкул Керексизовдун кызы менен "Кыргыз Туусу" гезитинин мурдагы редактору Тилектеш Ишемкуловдун уулу экөө очор-бачар үйбүлө курушуп жашап жатышат.
Мирсаид Миррахимовдун кызы менен академик Абдулхай Алдашевдин уулу баш кошушкан.
Экс-депутат Тайырбек Сарпашев- айтылуу Тойчубек Касымовдун күйөө баласы.
Экс-министр Өмүрбек Кутуев менен Садырбек Дубанаев канкуда.
БШКнын экс-төрагасы Сулайман Иманбаевдин кызы менен Кайып Оторбаевдин баласы баш кошушкан.
Кикбоксинг боюнча дүйнө чемпиону Жанбулат Амантаев-экс-мамкатчы Дастан Сарыгуловдун күйөө баласы.
Экс-президент Аскар Акаевдин уулу Айдар менен киноактер Ашыр Чокубаевдин кызы Сайкал экөө кол кармашышкан.
Экс-министр Карыпбек Асанов менен Дөөлөтбек Берикбаев канкуда.
Талас облусунун экс-губернатору Мураталиев Байымбет менен экс-министр Анарбаев Абдымалик канкуда.
Төрөбай Кулатовдун кызын маркум Даниел Назарматов өмүрлүк жар кылган.
Азимбек Бекназаровдун уулу менен Мыктыбек Абдылдаевдин кызы кол кармашып, бүгүнкү күндө эки экс-генпрокурорлор таттуу кудалардан.
Жакындале ЖК депутаты Арап Төлөновдун уулу менен Ички иштер министри Молдомуса Конгантиевдин кызы баш кошушуп, экөө бүгүн кудалыктын да, ай чапчыган бийликтин да ырахатын көрүп турган чактары.
Маркум депутат Тынычбек Акматбаев саясатчы Топчубек Тургуналиевдин күйөө баласы болгон.
Алмаз Атамбаев Алымбай Султановдун кызын келин кылганын көпчүлүк биле бербейт.
Ырчы, акын Казакбай Абдышевдин уулу менен Медетбек Керимкуловдун кызы баш кошушкан.
(кудалар парады дагы уланат)
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!